Na temelju članka 107. Zakona o odgoju i obrazovanju u osnovnoj i srednjoj školi

(„Narodne novine“, broj 87/08, 86/09, 92/10, 105/10, 90/11, 16/12, 86/12, 94/13, 152/14,07/17 i 68./18), **Osnovna škola Medvedgrad,** Strma cesta 15, Zagreb, raspisuje

**NATJEČAJ**

**za radno mjesto**

* spremač/ica, 1 izvršitelj/ica, na neodređeno, nepuno radno vrijeme (25 sati ukupno tjedno)

**Uvjeti**: Sukladno članku 107. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 16/12, 86/12, 94/13, 152/14, 07/17 i 68/18) .

Uz prijavu na natječaj potrebno je priložiti:

* životopis
* presliku dokaza o završenom školovanju
* domovnicu
* potvrdu Hrvatskog zavoda za mirovinsko osiguranje - elektronički zapis o radnom stažu
* uvjerenje da nije pod istragom i da se protiv osobe ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)

Rok za podnošenje prijave je **osam dana** od dana objave natječaja na mrežnim stranicama i oglasnim pločama Hrvatskog zavoda za zapošljavanje i Škole.

Natječaj je otvoren od **23.11.2018**. do **03.12.2018**. godine.

Na natječaj se mogu javiti osobe oba spola.

Kandidat/kinja koji se poziva na pravo prednosti pri zapošljavanju prema posebnom zakonu dužan/a je u prijavi na natječaj, prema jednakim uvjetima, pozvati se na to pravo i priložiti dokaze o ostvarivanju prava prednosti na koje se poziva.

Kandidat/kinja koji se poziva na pravo prednosti pri zapošljavanju na temelju članka 102. stavak 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17) uz prijavu na natječaj dužan/a je priložiti pored dokaza o ispunjavanju traženih uvjeta i sve potrebne dokaze iz članka 103. stavak 1. Zakona o hrvatskim braniteljima iz Domovinskog rata i članova njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>.

Nije potrebno slati originale dokumenata niti ovjerene preslike.

Nepotpune i nepravovremene prijave neće se razmatrati.

Prijave s dokazima o ispunjavanju uvjeta dostaviti na adresu:

**Osnovna škola Medvedgrad, Zagreb, Strma cesta 15, 10 000 Zagreb,**

s naznakom **„za natječaj“**